CELEX: 62021TN0036
Language: hr
Date: 2021-01-25 00:00:00
Title: Predmet T-36/21: Tužba podnesena 25. siječnja 2021. – PO/Komisija

29.3.2021   
            
            
               HR
            
            
               Službeni list Europske unije
            
            
               C 110/32
            
         
      Tužba podnesena 25. siječnja 2021. – PO/Komisija
      (Predmet T-36/21)
      (2021/C 110/36)
      Jezik postupka: francuski
      
         Stranke
      
      
         Tužitelj: PO (zastupnici: L. Levi i A. Blot, odvjetnice)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je predmetna tužba dopuštena i osnovana;
               
            te slijedom toga:
      
                  —
               
               
                  poništi odluku od 29. travnja 2020. kojom je tužitelj bio obaviješten da je njegov zahtjev za preispitivanje odluke o neuvrštavanju njegova imena na popis uspješnih kandidata za vanjski natječaj ΕΡSO/ΑD/338/17 bio odbijen;
               
            
                  —
               
               
                  po potrebi, poništi Komisijinu odluku od 14. listopada 2020. kojom se odbija tužiteljeva žalba;
               
            
                  —
               
               
                  nadoknadi imovinsku i neimovinsku štetu nanesenu tužitelju;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 21. Povelje o temeljnim pravima Europske unije (u daljnjem tekstu: Povelja), povredi članka 1.d Pravilnika o osoblju Europske unije (u daljnjem tekstu: Pravilnik o osoblju), povredi članka 5. Direktive br. 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL 2000., L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69. i ispravak SL 2020., L 63, str. 9.), povredi članka 2. Konvencije Ujedinjenih naroda, povredi načela nediskriminacije i neuvođenju primjerenih prilagodbi.
               
            
                  2.
               
               
                  Drugi tužbeni razlog, koji se temelji na povredi obveze obrazlaganja.
               
            
                  3.
               
               
                  Treći tužbeni razlog, koji se temelji na povredi dužnosti brižnog postupanja.